 **28.4.22**

**ΤΡΙΑ ΜΙΛΙΑ**

**Καθημερινή κοινωνική σειρά στο Star**

**Δευτέρα έως Παρασκευή στις 17:40**

Μια γυναίκα θα βρει τη δύναμη να ξεφύγει από το παρελθόν της και να κάνει μια νέα αρχή, σε αχαρτογράφητα νερά.

Ένας ισχυρός άντρας θα επιστρέψει στη γενέτειρά του, με στόχο να συνεχίσει να δημιουργεί, μέχρι το τέλος.

Δύο αδέλφια θα ανακαλύψουν ότι υπάρχουν πολλά που τους ενώνουν, αλλά και πολύ περισσότερα που τους χωρίζουν.

Μια σύζυγος δεν επιθυμεί καθόλου να θυμάται το παρελθόν της και είναι διατεθειμένη να κάνει τα πάντα για να μη χάσει όσα κατέκτησε…

Ένα ήσυχο νησί κρύβει ένα ηφαίστειο από ένοχα μυστικά που είναι έτοιμο να εκραγεί!

Μπορεί ένα σκοτεινό παρελθόν να οδηγήσει σε ένα φωτεινό μέλλον;

Αναζητώντας ένα καταφύγιο ψυχής, όπως ο βυθός της θάλασσας που δεν επηρεάζεται από τα κύματα στην επιφάνεια, οι ήρωες θα βρεθούν λίγο πιο μακριά ή πιο κοντά στον πόνο, στον έρωτα, στο θυμό, στην αγάπη, στη συγχώρεση και στη λύτρωση…

**Περιλήψεις επεισοδίων**

**Δευτέρα 16/5 – Επεισόδιο 29**

Η Βασιλική θεωρεί τη Φωτεινή υπεύθυνη για το κλείσιμο του μαγαζιού της, επειδή νομίζει ότι αυτή διέγνωσε πως ο Πέτρος έπαθε δηλητηρίαση. Η Δέσποινα ανησυχεί για τις έρευνες της Κλειώς και του Πέτρου και πιστεύει ότι

ο Πέτρος μπορεί να έπεσε θύμα κακόβουλης ενέργειας, από κάποιον που θέλει να σταματήσουν να ανακατεύονται. Ζητάει από τον Τίμο να μιλήσει και αυτός

στην Κλειώ, αλλά εκείνος έχει κάτι άλλο στο μυαλό του. Ο Γεράσιμος θα επισκεφθεί τον Νικόλα για να ενημερωθεί για την κατάσταση του Πέτρου. Ενώ νομίζουν ότι κοιμάται, εκείνος ακούει κάτι στη συζήτηση, που θα προκαλέσει νέες αναταραχές στη σχέση με τον πατέρα του. Η Κάτια ανακαλύπτει κάτι που της έχει κρύψει ο Γεράσιμος και η συμπεριφορά της απέναντί του αλλάζει. Ο Λάμπης λαμβάνει ένα μήνυμα που του λέει να ψάξει για το γνήσιο πόρισμα του ιατροδικαστή και επικοινωνεί με τον αστυνομικό, για να το εντοπίσει.

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο του Βασίλη, ο* ***Πέτρος Σκαρμέας***

*\*Στο ρόλο του Λεωνίδα, ο* ***Νίκος Γιαννίκας***

*\*Στο ρόλο της Άννας, η* ***Κατερίνα Αντζουλάτου***

**Τρίτη 17/5  -** **Επεισόδιο 30**

Η Φωτεινή υποψιάζεται ότι η αδιαθεσία του Πέτρου δεν οφείλεται σε τροφική δηλητηρίαση από το φαγητό της Βασιλικής, αλλά σε κάτι άλλο και αποφασίζει να του κάνει όλες τις απαραίτητες εξετάσεις για να το αποδείξει. Η Ελένη ζητάει από τον πατέρα της να μεσολαβήσει για να ανοίξει και πάλι το μαγαζί της Βασιλικής. Η Κάτια υποψιάζεται ότι ο Γεράσιμος την απατάει. Ο Ευθύμης παρακολουθεί το τηλέφωνο του Λάμπη, αλλά δεν μπορεί ακόμα να εντοπίσει ποιος είναι ο μυστηριώδης βοηθός του στην έρευνα. Η Δέσποινα ξαφνιάζει την Ελένη με τη στάση της και ο Μιχάλης συγκρούεται για ακόμα μία φορά με τη Φωτεινή. Κι ενώ εκείνη στέλνει το δείγμα του Πέτρου στη Μουλιανή, η Βασιλική αποφασίζει να πάρει την τύχη του μαγαζιού της στα χέρια της και εφαρμόζει το δικό της ριψοκίνδυνο σχέδιο. Την ίδια στιγμή, ένας περίεργος άντρας φτάνει στο νησί και πηγαίνει στα δωμάτια, όπου μένει η Φωτεινή…

*\*Στο ρόλο του Λευτέρη, ο* ***Δημήτρης Ξανθόπουλος***

*\*Στο ρόλο του Λεωνίδα, ο* ***Νίκος Γιαννίκας***

**Τετάρτη 18/5** – **Επεισόδιο 31**

Ο Στέφανος έρχεται στο νησί, αιφνιδιάζοντας τους πάντες. Ο Λάμπης αποκαλύπτει στον Ευθύμη ότι ένας άγνωστος σύμμαχος θέλει να τον βοηθήσει στην έρευνα για τον θάνατο του Αντρέα. Μετά από το αλλεργικό σοκ, που υπέστη, ο Πέτρος γυρίζει στο σπίτι του και η Βασιλική ανοίγει και πάλι το μαγαζί της. Η Δέσποινα μιλάει με την Ελένη και προσπαθεί να καταλάβει αν πηγαίνουν όλα καλά στη σχέση της με τον Μιχάλη. Εκείνη ζητάει το λόγο από

τη Λίζα, θεωρώντας ότι επεμβαίνει στη σχέση της με τον Μιχάλη. Τελικά, αποφασίζει να του κάνει έκπληξη και να τον επισκεφτεί στο ιατρείο του, ενώ

την ίδια ώρα ο Μιχάλης κάνει μια κίνηση για να αποκαταστήσει τις σχέσεις του με τη Φωτεινή. Λίγο αργότερα, η Φωτεινή πηγαίνει στο σπίτι του Ευθύμη. Εκεί, βρίσκεται και ο Στέφανος. Έτσι γνωρίζει για πρώτη φορά τον σπιτονοικοκύρη της και ο Ευθύμης τη συστήνει ως το κορίτσι του!

*\*Στο ρόλο του Λεωνίδα, ο* ***Νίκος Γιαννίκας***

*\*Στο ρόλο της Λένας, η* ***Γαία Κολλίντζα***

**Πέμπτη 19/5** – **Επεισόδιο 32**

Η Φωτεινή γοητεύεται από την προσωπικότητα του Στέφανου, ενώ παράλληλα παραξενεύεται και από τη θετική αλλαγή της συμπεριφοράς του Μιχάλη. Την ίδια στιγμή, ο Ευθύμης γίνεται όλο και πιο ζεστός και εκδηλωτικός, απέναντί της! Ο Στέφανος συναντιέται σταδιακά με όλους τους κατοίκους του νησιού και τους δίνει από ένα δώρο, που έχει επιλέξει ειδικά για τον καθένα! Επιπλέον, για πρώτη φορά, επιδιώκει και καταφέρνει την ένωση των μαγαζιών του Χάρη και της Βασιλικής, προκειμένου να οργανωθεί ένα μεγάλο κοινό γλέντι, που θα ενώσει τους πάντες και στο οποίο είναι καλεσμένο όλο το νησί! Η Ελένη όμως δεν έχει διάθεση να πάει, διότι ο Μιχάλης είναι ψυχρός μαζί της και αυτό την έχει προβληματίσει πολύ. Εκείνος, όταν μαθαίνει για την άφιξη του αδελφού του, δεν αντιδρά θετικά. Αποφασίζει να βρει τη Φωτεινή για να της κάνει μια μεγάλη εξομολόγηση, που θα αλλάξει τα πάντα.

**Παρασκευή 20/5** – **Επεισόδιο 33**

Ο Μιχάλης αρχίζει να νιώθει μια ερωτική έλξη για τη Φωτεινή, αλλά τη συζήτησή τους τη διακόπτει η είσοδος του αδελφού του. Στο νησί, κυριαρχεί ένα χαρμόσυνο κλίμα και όλοι συνεργάζονται για την οργάνωση της μεγάλης γιορτής, που θα γίνει με αφορμή την άφιξη του Στέφανου. Ακόμα και ο Χάρης και η Βασιλική αποφασίζουν να κάνουν ανακωχή για ένα βράδυ. Η βραδιά κυλάει ευχάριστα και όλοι γλεντούν και περνούν όμορφα. Ο Τίμος επιστρέφει στο σπίτι του και βρίσκει ένα απειλητικό σημείωμα. Το ίδιο απειλητικό σημείωμα βρίσκει και ο Μιχάλης, μόλις επιστρέφει στο δικό του σπίτι. Η επόμενη μέρα τους βρίσκει και τους δύο φοβισμένους, να αναρωτιούνται πώς πρέπει να δράσουν. Η μέρα ξεκινάει πολύ πιο όμορφα για τη Φωτεινή, καθώς ο Στέφανος τής επιφυλάσσει μια ξεχωριστή έκπληξη. Αντίθετα, ο Ευθύμης συνειδητοποιεί ότι τα μυστικά του κινδυνεύουν να αποκαλυφθούν και ανησυχεί έντονα…

*\*Στο ρόλο του Κυριάκου, ο* ***Αλέξανδρος Πέρρος***

**Πρωταγωνιστούν**: **Ευγενία Παναγοπούλου** (Φωτεινή Θεοδώρου), **Νικόλας Μακρής** (Μιχάλης Ανδρεάδης), **Γιάννης Ποιμενίδης** (Στέφανος Ανδρεάδης),

**Χάρης Σώζος** (Γεράσιμος Ανδρεάδης), **Στέλλα Καζάζη** (Κάτια Ανδρεάδη), **Τόνυ Δημητρίου** (Τίμος), **Ευαγγελία Μουμούρη** (Δέσποινα), **Δημήτρης Λιακόπουλος** (Ευθύμης), **Χάρης Γρηγορόπουλος** (Νικόλας), **Γιολάντα Μπαλαούρα** (Μαρούλα) **Κωνσταντίνα Τζώρτζη** (Διονυσία), **Γιάννης Ρούσσος**

(Χάρης), **Ανθή Σαββάκη** (Βασιλική), **Χάρης Χιώτης** (Λάμπης), **Μαρία Δαμασιώτη** (Λίζα) **Στέλλα Κοσμοπούλου** (Ελένη), **Μιχαήλ- Άγγελος Κρητικός** (Πέτρος), **Στεφανία Χαμπηλομάτη** (Κλειώ)

Σκηνοθεσία: **Κώστας Κιμούλης, Βασίλης Ντούρος**

Σκηνοθέτης πλατό:**Παναγιώτης Κούτρας**

Σκηνοθέτης εξωτερικών συνεργείων**: Σίμος Κορεξενίδης, Βαγγέλης Καλατζής**

Σενάριο: **Άγγελος Χασάπογλου**

Ανάπτυξη πλοκής:**Απολλωνία Τσαντά**

Διάλογοι:**Ασημάκης Αλεξίου, Δημήτρης Ευλαμπίδης, Θεώνη Σκαλέρη, Ελένη Τύπου, Τάνια Χαροκόπου**

Επιμέλεια σεναρίου:**Βιβή Νικολοπούλου**

Διεύθυνση φωτογραφίας:**Γιώργος Παπαδόπουλος, Αντώνης Τσάπαλης**

Σκηνογράφος: **Μιχάλης Σδούγκος**

Ενδυματολόγος: **Κατερίνα Κόντου**

Μουσική σύνθεση: **Νίκος Τερζής**

**Τραγούδι τίτλων**

Μουσική: **Νίκος Τερζής**

Στίχοι: **Γιάννης Κότσιρας**

Ερμηνεία: **Demy**

Παραγωγός Τραγουδιού: **Panik Records**

Μουσική επιμέλεια:**Ηλίας Μακρίδης**

Μοντάζ: **Κώστας Μπάρλος**

Ειδικός συνεργάτης: **Αλέξανδρος Σιπσίδης**

Οργάνωση παραγωγής:**Ιωάννα Κουτσούγερα**

Διεύθυνση παραγωγής:**Διαμαντής Χωραφάς, Γιώργος Στάλιας**

Παραγωγή: **Green Pixel**

[**https://www.star.gr/tv/press-room/**](https://www.star.gr/tv/press-room/)

[**https://www.star.gr/tv/seires/tria-milia/**](https://www.star.gr/tv/seires/tria-milia/)

**#TriaMilia #StarChannelTv**

Ευχαριστούμε πολύ

 Γραφείο Τύπου & Επικοινωνίας